User:Netramohan/sandbox

கடல்சிங்கம் மெர்லயன் என்பது கடற்சிங்கம் என்னும் பொருள் தரும் ஆங்கிலச் சொல். இச்சொல் (மெர் - கடல், லயன்- சிங்கம்) என்னும் இரு சொற்களின் சேர்க்கையால் உருவானது. கடல்சிங்கத்தின் தலைப்பகுதி ஒரு சிங்கத்தைப் போல் இருக்கும். ஆனால் அதன் உடற்பகுதி ஒரு மீன் போன்று இருக்கும். கடல்சிங்கத்தின் உடம்பு சிங்கப்பூரின் எளிமையான துவக்கமான 'தெமாசெக்' என்ற மீன் பிடி கிராமத்தை உருவகப்படுத்துகிறது. 'தெமாசெக்' என்றால் பழைய ஜாவானிய மொழியில் 'கடல் நகரம்' என்று பொருள்.

கடற்சிங்கத்தின் தலை, சிங்கப்பூரின் 'சிங்கப்பூரா' என்ற பெயரை பிரதிநிதிக்கிறது. 'சிங்கப்பூரா' என்றால் மலாய் மொழியில் 'சிங்க நகரம்' என்று பொருள். 1972ஆம் ஆண்டு செப்டம்பர் 15ஆம் தேதி அப்போதைய பிரதமராக இருந்த திரு லீ குவான் யூ அவர்கள் மெர்லயன் சிலையைத் திறந்து வைத்தார். அந்தச் சிலை சிங்கப்பூர் ஆற்றின் நுழைவாயிலுக்கு அருகில் நிறுவப்பட்டது. நகர மேம்பாட்டிற்கு வழிவிட்டு இந்தச்சிலை அவ்விடத்திலிருந்து அகற்றப்பட்டு இப்போதுள்ள மெர்லயன் பூங்காவில் நிறுவப்பட்டது.

இன்று நாம் இந்த புராதன கடல்சிங்கத்தைக் மெர்லயன் பூங்காவில் கண்டுகளிக்கலாம். 8.6 மீட்டர் உயரமும் 70 டன் எடையும் கொண்ட இச்சிலை, கல்வியாளர் குவான் சாய் கியோங் அவர்களால் வடிவமைக்கப்பட்டு, சிற்பி லிம் நாங் செங் அவர்களால் செதுக்கப்பட்டது. இச்சிலையின் வாயிலிருந்து நீர் ஊற்றும் காட்சி பார்ப்பதற்கு மிகவும் அழகாக இருக்கும். சிங்கப்பூர் வரும் சுற்றுப்பயணிகள் இந்தச் சிறப்புமிக்க உருவச்சிலையைத் தவறாமல் கண்டு மகிழ்வார்கள்.

(Shameena and Netra, Queenstown Sec Sch)